NARIADENIE KOMISIE (ES) č. 1507/2004
z 25. augusta 2004
o zastavení rybolovu tresky obyčajnej pre plavidlá plaviace sa pod vlajkou Švédska
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (EHS) č. 2847/93 z 12. októbra 1993, ktorým sa zriaďuje kontrolný systém Spoločnej politiky rybolovu (1), najmä na jeho článok 21 ods. 3,
keďže:
(1)
Nariadenie Rady (ES) č. 2287/2003 z 19. decembra 2003, ktorým sa na rok 2004 stanovujú príležitosti na rybolov a príslušné podmienky pre určité násadové ryby a skupiny násadových rýb, uplatniteľné vo vodách spoločenstva a pre plavidlá spoločenstva vo vodách, v ktorých sa vyžaduje obmedzovanie úlovkov (2), stanovuje kvóty na rok 2004 pre tresku obyčajnú.
(2)
S cieľom zabezpečiť dodržiavanie opatrení týkajúcich sa kvantitatívnych obmedzení výlovu zásob podliehajúcich kvóte je potrebné, aby Komisia stanovila dátum, ku ktorému sa pridelená kvóta, stanovená na výlov plavidlami plaviacimi sa pod vlajkou členského štátu, bude považovať za vyčerpanú.
(3)
Podľa informácií oznámených Komisii výlovy tresky obyčajnej vo vodách oblasti ICES IIa (vody ES) Severné more plavidlami plaviacimi sa pod vlajkou Švédska alebo plavidlami zaregistrovanými vo Švédsku dosiahli kvótu pridelenú na rok 2004. Švédsko zakázalo loviť tieto zásoby od 13. júna 2004. Z tohto dôvodu je potrebné stanoviť tento dátum,
PRIJALA TOTO NARIADENIE:
Článok 1
Kvóta pridelená Švédsku na rok 2004 pre výlovy tresky obyčajnej vo vodách oblasti ICES IIa (vody ES) Severné more plavidlami plaviacimi sa pod vlajkou Švédska alebo plavidlami zaregistrovanými vo Švédsku, sa považuje za vyčerpanú.
Rybolov tresky obyčajnej vo vodách oblasti ICES IIa (vody ES) Severné more plavidlami plaviacimi sa pod vlajkou Švédska alebo plavidlami zaregistrovanými vo Švédsku, ako aj ponechanie na palube, prekládka alebo vykládka zásob vylovených týmito plavidlami sa po dátume nadobudnutia platnosti tohto nariadenia zakazuje.
Článok 2
Toto nariadenie nadobúda účinnosť nasledujúci deň po jeho uverejnení v Úradnom vestníku Európskej únie.
Toto nariadenie je uplatniteľné od 13. júna 2004.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 25. augusta 2004